এখানে উল্লেখ করা যেতে পারে, গত ৫ মার্চ ২০১৭ নারায়ণগঞ্জ সিটি কর্পোরেশনের মেয়র সম্মানিত ড. সেলিনা হায়াৎ আইভীর কাছে গিয়েছিলাম, আমাদের ব্লগ ডট বিডিনিউজ টোয়েন্টিফোর ডটকমের প্রকাশিত ‘নগর নাব্য-মেয়র সমীপেষু’ বইখানা সম্মানিত মেয়রের কাছে পৌঁছে দিতে। তখন নারায়ণগঞ্জের নাগরিক সমস্যা নিয়ে সম্মানিত মেয়রকে চারটে প্রশ্ন করি। আমার এক প্রশ্নের জবাব দিতে গিয়ে সম্মানিত নাসিক মেয়র বলেন, নগরীর হাজীগঞ্জে অবস্থিত মোঘল স্থাপত্য হাজীগঞ্জ কেল্লা রক্ষায় উদ্যোগ নেওয়া হয়েছে। তিনি বলেন, “এর বেশিরভাগ জমি দখল হয়েছে। কিছু জমি পাট অধিদপ্তর থেকে লিজ দেওয়া হয়েছে। এখন আমরা কেল্লাটিকে রক্ষায় উদ্যোগ নিয়েছি।”